SET ปิดเช้าร่วง 10 จุด วิตกเฟดปรับลด QE – นลท.รอความชัดเจนเปิดเมือง
SET ปิดเช้าร่วง 10 จุด วิตกเฟดปรับลด QE ถ้าหากปรับลดคาดว่า Fund Flow ไหลออกจากเอเชีย อีกทั้งยังต้องรอความชัดเจนการคลายมาตรการ เรื่องการเปิดเมืองที่จะเริ่ม 1 ต.ค. ทั้งนี้ ให้แนวรับหลักที่ 1,600 จุด และแนวต้านที่ 1,620, 1,628 จุด
20 ก.ย. 2564

นายวีรวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้านี้อ่อนตัวลงตามตลาดภูมิภาคและตลาดหุ้นดาวน์โจนส์ นักลงทุนกังวลการประชุมธนาคารกลางสหรัฐ (เฟด) สัปดาห์นี้ น่าจะส่งสัญญาณปรับลดวงเงินซื้อพันธบัตรตามมาตรการผ่อนคลายเชิงปริมาณ (QE) ถ้าหากปรับลด QE คาดว่าเงินทุนต่างประเทศ (Fund Flow) ไหลออกจากเอเชีย และประเด็นปัญหาหนี้ของเอเวอร์แกรนด์ ซึ่งเป็นบริษัทอสังหาริมทรัพย์ใหญ่ที่สุดอันดับ 2 ของจีนก็กดดันตลาดหุ้นเอเชีย
สำหรับปัจจัยในประเทศยังไม่มีประเด็นใหม่ ก็ต้องติดตามความชัดเจนการคลายมาตรการ เรื่องการเปิดเมืองที่จะเริ่ม 1 ต.ค. ส่วนกรุงเทพฯก็ต้องติดตามความชัดเจนว่าจะเปิดเมื่อไหร่
โดยดัชนี SET เช้านี้หลุดแนวรับ 1,620 จุด ทำให้ภาพระยะสั้นมีโอกาสพักฐานต่อ ทั้งนี้ให้แนวรับหลักที่ 1,600 จุด และแนวต้านที่ 1,620 , 1,628 จุด แต่หากสามารถยืนเหนือ 1,620 จุดได้ก็ให้กรอบขยับมาเป็น 1,620 – 1,640 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KCE มูลค่าการซื้อขาย 1,887.65 ล้านบาท ปิดที่ 84.25 บาท เพิ่มขึ้น 1.75 บาท
SCGP มูลค่าการซื้อขาย 1,274.91 ล้านบาท ปิดที่ 63.25 บาท ลดลง 1.50 บาท
PTT มูลค่าการซื้อขาย 1,219.83 ล้านบาท ปิดที่ 38.75 บาท ลดลง 0.25 บาท
KBANK มูลค่าการซื้อขาย 1,113.07 ล้านบาท ปิดที่ 121.00 บาท ลดลง 1.00 บาท
TTA มูลค่าการซื้อขาย 959.33 ล้านบาท ปิดที่ 14.20 บาท ลดลง 1.20 บาท